EUR-Lex - 61995O0173 - FI
Avis juridique important
|
61995O0173
Yhteisöjen tuomioistuimen määräys (ensimmäinen jaosto) 14 päivänä joulukuuta 1995.
-
Anne Hogan vastaan Euroopan yhteisöjen tuomioistuin.
-
Valitus, jonka tutkittavaksi ottamisen perusteet selvästi puuttuvat ja joka on selvästi perusteeton.
-
Asia C-173/95 P
Oikeustapauskokoelma 1995 sivu I-04905
Tiivistelmä
Avainsanat
1 Muutoksenhaku - Perusteet - Virheellinen menettely - Valittajan etujen loukkaamista koskeva vaatimus - Vaatimuksen puuttuminen - Hylkääminen(Euroopan yhteisöjen tuomioistuimen perussäännön 51 artikla; yhteisöjen tuomioistuimen työjärjestyksen 112 artiklan 1 kohdan c alakohta) 2 Muutoksenhaku - Perusteet - Yhteisöjen ensimmäisen oikeusasteen tuomioistuimessa esitettyjen perusteiden ja väitteiden pelkkä toistaminen - Tutkimatta jättäminen - Hylkääminen (Euroopan yhteisöjen tuomioistuimen perussäännön 51 artikla; yhteisöjen tuomioistuimen työjärjestyksen 112 artiklan 1 kohdan c alakohta)
Tiivistelmä
3 Yhteisöjen ensimmäisen oikeusasteen tuomioistuimen tekemä vastaajan nimen muuttaminen sellaiseksi kuin se ilmeni kanteen vireille saattamiseksi esitetyssä asiakirjassa, minkä perusteella voitiin tutkia kanne, joka muutoin olisi täytynyt jättää tutkimatta, ei ole yhteisöjen tuomioistuimen perussäännön 51 artiklassa tarkoitettu ensimmäisen oikeusasteen tuomioistuimessa tapahtunut virheellinen menettely, jossa valittajan etuja on loukattu ja johon voidaan valituksen tueksi vedota.4 Yhteisöjen tuomioistuimen perussäännön 51 artiklan ja työjärjestyksen 112 artiklan 1 kohdan c alakohdan yhteisvaikutuksesta johtuu, että valituksessa on ilmoitettava tarkasti kumottavaksi vaaditun tuomion riidanalaiset seikat sekä oikeudelliset perustelut, jotka erityisesti tukevat tätä vaatimusta. Tätä vaatimusta ei täytä valitus, jossa vain toistetaan tai esitetään uudessa muodossa ensimmäisen oikeusasteen tuomioistuimessa jo esitetyt perusteet ja perustelut, mukaan lukien tämän tuomioistuimen nimenomaisesti hylkäämiin tosiseikkoihin perustuvat perusteet; tällainen valitus on tosiasiassa ensimmäisen oikeusasteen tuomioistuimessa esitetyn kanteen uudelleen tutkimista koskeva vaatimus, jonka tutkiminen ei kuulu yhteisöjen tuomioistuimen toimivaltaan.